હિમાચલ પ્રદેશના નવા મુખ્યમંત્રી તરીકે ભાજપના નેતા જયરામ ઠાકુરના નામની જાહેરાત કરવામાં આવી હતી. બધા ધારાસભ્યો દ્વારા તેમના નામ પર સંમતિ વ્યક્ત કરતા તેમને મુખ્યમંત્રી બનાવવામાં આવ્યા છે. આ અંગેની જાહેરાત કરતા નરેન્દ્ર તોમરે જણાવ્યુ હતુ કે જયરામને તમામ ધારાસભ્યોઓની બેઠકમાં સર્વસંમતિથી મુખ્યમંત્રી બનાવવામાં આવ્યા છે. જયરામ ઠાકુર ભાજપના વરિષ્ઠ નેતા છે. તેઓ પાંચમી વખત ધારાસભ્ય તરીકે ચૂંટાઈ આવ્યા છે. તેમની પાસે રાજકારણનો લાંબો અનુભવ પણ છે. આ તમામ વાતને જોતા તેમની પસંદગી કરવામાં આવી છે.